Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 750/13/4401	Komárno, 15.4.2014
EEČ : 2-30-62-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Hoci mu z ustanovenia § 62 Zákona o rodine číslo 36/2005 Z.z. vyplýva povinnosť vyživovať svoje deti XXXXX, narodeného XXXXX a XXXXX narodeného 1XXXXX a právoplatným rozsudkom Okresného súdu XXXXX sp. zn. XXXXX z XXXXX, ktorý nadobudol právoplatnosť XXXXXXXXXX a ktorým súd manželstvo rodičov rozviedol, maloleté deti  XXXXX a XXXXX zveril do osobnej starostlivosti matke a uložil obvinenému povinnosť platiť výživné na maloletého XXXXX vo výške 2000,-Sk (66,39 Eur) a na maloletého XXXXX vo výške 1500,-Sk (49,79 Eur) mesačne  vopred  do rúk matky, vždy do 15. dňa toho ktorého mesiaca, túto vyživovaciu povinnosť si neplní na syna XXXXX od mesiaca máj 2013 až doposiaľ a na syna XXXXX od mesiaca máj 2013 do augusta 2013, pretože od tej doby jeho syn XXXXX  je plnoletý, je zamestnaný so stálym príjmom a je schopný sám sa živiť, okrem  výživného za mesiace jún a júl roku 2013, kedy uhradil výživné na obe deti,  a to aj napriek tomu, že výživné na svoje detí platiť mal a mohol, pretože je poberateľom výsluhového dôchodku vo výške 302,20- Eur, bol zamestnaný v spoločnosti XXXXX na dohodu o vykonaní práce  od 29.5.2013 do 31.7.2013, ktorého zamestnania sa sám vzdal a k rozviazaniu dohody o vykonaní práce došlo z jeho strany a v ďalšom období už zamestnaný nebol a nevykonal žiadne opatrenia, aby si našiel zamestnanie a teda mal pravidelný príjem postačujúci na platenie súdom určeného výživného, avšak napriek tomu výživné na svoje deti neplatil, v dôsledku čoho mu vznikla zaostalosť na výživnom voči synovi XXXXX vo výške 132,78-Eur a voči synovi XXXXX vo výške 448,11-Eur.

lebo zanikla trestnosť činu.

Odôvodnenie:
	Poverený príslušník Okresného riaditeľstva Policajného zboru, Odboru poriadkovej polície, Obvodného oddelenia PZ v XXXXX  podľa ustanovenia §-u 206 odsek 1 Trestného poriadku uznesením ČVS: XXXXX z XXXXX vzniesol obvinenie XXXXX, narodenému XXXXX, trvale bytom XXXXX číslo XXXXX  pre prečin zanedbania povinnej výživy podľa § 207 odsek 1 Trestného zákona na vyššie uvedenom skutkovom základe.
	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
	Podľa § 86 písmeno a), písmeno b)  Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu, a ak úrad práce, sociálnych vecí a rodiny poskytol oprávnenému náhradné výživné podľa osobitného predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné  skôr, než sa súd odobral na záverečnú poradu.                                                             
	Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
	Z výsledkov vykonaného dokazovania vyplynulo, že obvinený XXXXX vedel o svojej zákonnej vyživovacej povinnosti vyplývajúcej mu zo zákona o rodine a z právoplatného rozsudku Okresného súdu XXXXX sp. zn. XXXXX ktorý nadobudol právoplatnosť XXXXX, taktiež mal pravidelný mesačný príjem a to výsluhový dôchodok vo výške 302,20 € mesačne. Obvinený 29. marca 2013 uhradil výživné na syna XXXXX v sume 133,-Eur za obdobie máj a august roku 2013 a na syna XXXXX v sume 449,-Eur za obdobie máj roku 2013 a od august roku 2013 až do 31. marca 2014, čím uhradil celú zaostalosť na výživnom na obe plnoleté deti. Výživné uhradil matke plnoletých detí, ktoré matku splnomocnili na ich zastupovanie pri riešení zaostalého výživného.  Matka XXXXX potvrdila do zápisnice o výsluchu svedka z 31. marca 2013 zaplatenie výživného obvineným v sume 133,- Eur na syna XXXXX a v sume 449,-Eur na syna XXXXX, čím obvinený  svoj dlh na výživnom uhradil v plnej výške. Zároveň vo svojej predchádzajúcej výpovedi z 11. decembra 2013 tiež uviedla,  že  neplatenie výživného nemalo trvalo nepriaznivé následky a deti núdzou netrpia.  Zo správy Úradu prace, sociálnych vecí a rodiny XXXXX bolo zistené, že XXXXX nepoberala a ani nepoberá náhradné výživné.  
	Keďže z uvedeného vyplýva, že boli splnené všetky zákonné podmienky zániku trestnosti, a teda uplatnenia účinnej ľútosti podľa § 86 písmeno a), písmeno b) Trestného zákona, bolo potrebné rozhodnúť tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor